
22-TA-3562: Noteikumu projekts (Jauns)
Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi
TA saskaņojamie dokumenti
Noteikumu projekts 2.0
Anotācija (ex-ante) 3.0
MK sēdes protokollēmuma projekts 2.0
Atzinuma sniedzējs
Izglītības un zinātnes ministrija
Atzinums iesniegts
24.03.2023.
Atzinuma sniegšanas termiņš
24.03.2023.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Noteikumu projekts
21. Lai nodrošinātu investīcijas atbalsta demarkāciju ar darbības programmas “Izaugsme un nodarbinātība” 8.4.1. specifisko atbalsta mērķi “Pilnveidot nodarbināto personu profesionālo kompetenci” un Atveseļošanas fonda 2.3.1.4.i. investīciju “Individuālo mācību kontu pieejas attīstība”, bezdarba riskam pakļautās personas iesaista šo noteikumu 15.1., 15.2., 15.4., 15.6., 15.7., 15.10. apakšpunktā minētajās atbalstāmajās darbībās.
	Priekšlikums
Ņemot vērā to, ka 2.3.1.4.i. investīcijas “Individuālo mācību kontu pieejas attīstība” ietvaros arī tiek paredzēts atbalsts augstākās izglītības iestādes studiju moduļu vai studiju kursu apguvei un atvērto tiešsaistes kursu platformā piedāvātu izglītības programmu apguvei (LM noteikumu projekta 15.6 un 15.7. apakšpunkts), demarkācijas nodrošināšanai, rosinām savstarpēji saskaņot plānoto mācību piedāvājumu, piem., cilvēkkapitāla pārvaldības procesu ietvaros, lai to nedublētu.  
Vienlaikus, lūdzam attiecīgi papildināt anotācijas sadaļu “Demarkācija un papildināmība ar citiem finanšu instrumentiem”, tostarp nosakot, ka tikai SAM 8.4.1. attiecas uz nodarbinātām personām. Paredzēts, ka individuālo mācību kontu varēs izveidot jebkurš pieaugušais iedzīvotājs, tostarp, lai dzīves gaitā uzkrātu informāciju par savām mācību gaitām neatkarīgi no šī brīža statusa “nodarbinātais vai ‘bezdarbnieks, kā arī gūtu informāciju par sev piemērotāko atbalstu pārkvalifikācijai vai prasmju pilnveidei.

